જામનગર તા. ૧૬ઃ જામનગર મહાનગરપાલિકા દ્વારા પાડતોડનું 'નાટક' શરૃ કરવામાં આવ્યું છે. મસમોટા ગેરકાયદે બાંધકામો ઉપર રહેમ દૃષ્ટિ રાખી નાના-મોટા ઓટલા, છજા તોડવામાં આવી રહ્યા છે. બીજી તરફ ટાઉન પ્લાનિંગ શાખાની મહેરબાનીથી મસમોટા ગેરકાયદે બાંધકામો પણ ખડકી દેવામાં આવ્યા છે, પરંતુ હવે તેને કોઈ હાથ પણ અડાડતું નથી. હકીકતે આ બાંધકામ ડીમોલીશનના લીસ્ટમાં પણ સામેલ છે, પરંતુ અનેક ભ્રષ્ટાચારીએ વહેતી ગંગામાં હાથ ધોયા હોવાથી કોઈપણ અધિકારી તેની સામે જોવાની હિંમત કરતું નથી.